Be(t)roudag – Innibos
Met Nicola Hanekom, Chris van Niekerk, Pulane Sekepe, Wilhelm van der Walt, Amalia Uys en Adriaan van As
Teks: Retief Scholtz en Etienne Fourie
Konsep: Adriaan van As en Francois Jacobs
Regisseur: André Odendaal
Vervaardiger: Rubberarm Produksies
Gradering: Geen 0/14 (T G)
Datum en tyd: Di 25 Jun 10:00; Wo 26 Jun 17:00; Do 27 Jun 09:00; Vr 28 Jun 16:00; Sa 29 Jun 10:00 en 15:00
Venue: Christie's at 32 on Russell
'n Innibosproduksie ondersteun deur die Hiemstra Trust, Innibos Klub 20, Christie's at 32 on Russell, Hermanuspietersfontein-wyne, Sonpark en Aniska Skin & Art.
Daar's 'n troue in Nelspruit en jy's genooi! Dis 'n geleentheid uit 'n troutydskrif, maar soos dit met enige troue gaan, is daar êrens 'n paw-paw wat gereed is om die fan te strike. Die verskil met dié troue is dat dit nie lank vat voor verskeie papaja's gelyktydig die waaier tref nie.
Wat hierdie produksie so uniek maak, is dat die gehoor kan kies uit verskillende verhaallyne en dus self kies watter intrige hulle wil volg. Wat jy hoor sal waarskynlik nie dieselfde wees as die persoon langs jou nie.
Be(t)roudag is avontuurlustig. Dis georganiseerde chaos, dis wat gesê word tussen die lyne en wat borrel onder die oppervlak. Dis wat jy hoor as iemand dink daar is niemand wat luister nie. Dis argumente en 'n gekonkel. Dis 'n familietroue in die Laeveld. En elkeen het genoeg rede om die sneller trek.
Be(t)roudag is 'n komedie wat speels tussen die absurde en die donkerkant van die lewe sy sitplek kry.
Be(t)roudag is 'n komedie wat speels balanseer tussen die absurde en die donker kant van die lewe. Pure avontuur wat teen die spoed van die heilige wit koedoe kliphard teen 'n muur gaan vashardloop!